stanford-oval/wikipedia huggingface dataset:
Margarita Louis-Dreyfus

| Margarita Louis-Dreyfus |
| --- | --- |
 Margarita Louis-Dreyfus vuonna 2011.
Henkilötiedot
Syntynyt: 1. kesäkuuta 1962 (ikä 62) Leningrad, Neuvostoliitto
Muut tiedot
Omaisuus:  5,4 miljardia dollaria (3/2018)
Yritys:  Louis Dreyfus Company
Margarita Louis-Dreyfus (o.s. Bogdanova; s. 1. kesäkuuta 1962) on syntyjään venäläinen, sittemmin sveitsiläistynyt yritysjohtaja, perijätär ja miljardööri. Hän on edesmenneen Robert Louis-Dreyfusin (1946–2009) toinen vaimo, joka peri puolisonsa jälkeen 60 prosenttia Louis Dreyfus Companysta. Vuonna 2012 uutisoitiin Margarita Louis-Dreyfusin kasvattaneen omistusosuuttaan sittemmin 65 prosenttiin ostamalla joitain sukulaisiaan pois perheyhtiöstä. Maaliskuussa 2018 yhdysvaltalainen talousjulkaisu Forbes arvioi hänen varallisuudekseen 5,4 miljardia dollaria. Talousjulkaisu Fortune luokitteli hänet maailman 44. vaikutusvaltaisimmaksi naiseksi vuoden 2017 Most Powerful Women -listallaan.
Perheyhtiö Louis Dreyfus Companyn perustaja oli ranskalainen liikemies Léopold Louis-Dreyfus (1833–1915). Yhtiö on The Guardianin mukaan maailman suurimpia maataloustuotteiden kauppiaita ja maailman suurin puuvillan ja riisin kauppias sekä toiseksi suurin sokerikauppias. Yhtiön liikevaihto oli 51 miljardia Yhdysvaltain dollaria vuonna 2016. Yhtiötä hallitaan nykyisin hollantilaisen holdingyhtiön välityksellä. Vuonna 2016 Margarita Louis-Dreyfusin omistusosuus holdingyhtiöstä oli 81 prosenttia; holdingyhtiön omistus on toteutettu vuorostaan Liechtensteiniin rekisteröidyn Akira-säätiön välityksellä. Suvun muiden osakkaiden kanssa päästiin vuonna 2017 sopuun perheyhtiön 17 prosentin vähemmistöosuuden ostamisesta Louis-Dreyfusin hallintaan.
Margarita Louis-Dreyfus peri myös jalkapallojoukkue Olympique de Marseillen enemmistöomistajuuden, mutta luopui siitä loppukesällä 2016 tehdyllä kaupalla. Hänelle jäi yhä 5 prosentin omistusosuus.
Margarita Bogdanova syntyi Neuvostoliiton Leningradissa vuonna 1962. Hänen vanhempansa menehtyivät junaonnettomuudessa tytön ollessa 7-vuotias. Lapsen kasvatusvastuu siirtyi hänen isoisälleen. Bogdanova opiskeli lakia Moskovan valtionyliopistossa ja taloustieteitä Leningradin rahoituksen ja kauppatieteiden instituutissa (nyk. osa Pietarin kauppatieteiden valtionyliopistoa, UNECON). Hän oli 1980-luvulla jonkin aikaa naimisissa sveitsiläisen vaihto-oppilaan kanssa ja työskenteli Laytron AG:n palveluksessa piirilevykomponenttien myyjänä. Hän tapasi Robert Louis-Dreyfusin vuonna 1988 ja solmi avioliiton vuonna 1992. Louis-Dreyfusilla on kolme poikaa tästä avioliitosta. Vuonna 2016 hän sai kaksoistyttäret uuden kumppaninsa, pankkiiri Philipp Hildebrandin kanssa.
Louis-Dreyfus toimii sveitsiläisen, vuonna 2015 perustetun lasten jalkapalloharrastusta tukevan UEFA Foundation for Children -säätiön hallituksessa (Trustee). Hän on myös hyväntekeväisyyssäätiö Louis Dreyfus Foundationin perustaja ja johtaja.
Aiheesta muualla

Kuvia tai muita tiedostoja aiheesta Margarita Louis-Dreyfus Wikimedia Commonsissa
Margarita Louis-Dreyfus, Chairman, Louis Dreyfus Group (about impact of oil price & climate change on their companies) (englanniksi) (youtube.com)
Luettelo Yhdysvaltain avoimen tennisturnauksen miesten kaksinpelin voittajista

Yhdysvaltain avoin tennisturnaus on vuosittain järjestettävä tennisturnaus, joka pelataan kovapohjaisilla ulkokentillä USTA Billie Jean King National Tennis Centerissä, Flushing Meadows–Corona Parkissa, New Yorkissa, Yhdysvalloissa.
Tanganjika

Tanganjika oli Itä-Afrikassa sijainnut Kansainyhteisöön kuulunut valtio. Se oli nimetty Tanganjikajärven mukaan, joka muodosti maan läntisen rajan. Vuonna 1964 se yhdistyi Sansibarin saaren kanssa, jolloin ne muodostivat yhdessä Tansanian.
Tanganjika-nimi oli ensimmäisenä käytössä muodossa Mandated Territory of Tanganyika. Tämä muodostettiin brittien ensimmäisessä maailmansodassa saksalaisilta valtaamasta siirtomaa-alueesta. Kansainliiton päätöksellä vuonna 1922 alue siirtyi brittien hallintaan mandaattialueena.
Vuonna 1946 Yhdistyneet kansakunnat (YK) otti alueen valvontaansa; britit hallitsivat sitä yhä Yhdistyneiden kansakuntien huoltohallintoalueena. Tanganjika itsenäistyi 9. joulukuuta 1961 ja Tanganjikan tasavalta muodostettiin seuraavana vuonna 9. kesäkuuta 1962.
Tanganjikan edeltäjän, Tanganjikan mandaattialueen ja huoltohallintoalueen lippu (1919–1961).
Aiheesta muualla

Kuvia tai muita tiedostoja aiheesta Tanganjika Wikimedia Commonsissa
Tecmo World Wrestling

| Tecmo World Wrestling |
| --- | --- |

Kehittäjä:  Tecmo
Julkaisija:  Tecmo
Julkaistu:  JP 1. syyskuuta 1989NA huhtikuu 1990EU 23. marraskuuta 1990
Lajityyppi:  urheilupeli
Pelimuoto:  yksinpeli, moninpeli
Alusta:  Nintendo Entertainment System
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK   : 
Tecmo World Wrestling (jap. 激闘プロレス!! 闘魂伝説, Gekitou Puroresu!! Toukon Densetsu) on Tecmon kehittämä ja julkaisema showpaini-aiheinen urheilupeli. Peli on julkaistu vuonna 1989 Nintendo Entertainment Systemille.
Pelaaminen

Pelaaja voi valita painijansa kymmenestä fiktiivisestä painijasta. Pelissä on myös puhekuplin tapahtuva selostus.
Vastaanotto

Mikrobitin Jukka Tapanimäki antoi pelille 75 pistettä sadasta.
Aiheesta muualla

Tecmo World Wrestling MobyGamesissa (englanniksi)
Kuvakaappaus pelistä.
Tanganyika

| Tanganyika |
| --- | --- |
 Sijainti
Valtio:   Kongon demokraattinen tasavalta
Hallinto:  
 – hallinnollinen keskus:  Kalemie
Pinta-ala:  134 940 km²
Tanganyika  on yksi Kongon demokraattisen tasavallan 26 maakunnasta. Sen pääkaupunki on Kalemie. Vuoden 2005 perustuslakiin kirjatussa hallinnonuudistuksessa se erotettiin Katangan maakunnasta. Sen pinta-ala on 134 940 neliökilometriä.
Maakunnan uusjako oli ongelmallinen, sillä vanhan Katangan tärkeimmät tulonlähteet eli kaivokset jäivät sen eteläisiin osiin. Tanganyikan pitäisi kehittää maatalouttaan ja tieverkkoaan. Sen verotulot ovat kuitenkin erittäin pienet.
Aiheesta muualla

Kuvia tai muita tiedostoja aiheesta Tanganyika Wikimedia Commonsissa
Tanganjikajärvi

| Tanganjikajärvi |
| --- | --- |
 Satelliittikuva Tanganjikajärvestä
Valtiot:   Kongon demokraattinen tasavalta  Burundi  Tansania  Sambia
Koordinaatit:  6°06′S, 29°30′E
Vesistöalue ja valuma-alueen tietoja
Laskujoki:  Lukugajoki
Mittaustietoja
Pinnankorkeus:  773 m
Pituus:  673  km
Leveys:  72  km 
Rantaviiva:  1 900 km
Pinta-ala:  32 000 km²
Tilavuus:  17 800 km³
Keskisyvyys:  572 m
Suurin syvyys:  1 471 m
Valuma-alue:  231 000 km2 
 fiTanganjikajärvi 
Tanganjikajärvi on suuri järvi Itä-Afrikan hautavajoamassa. Se on pinta-alaltaan Afrikan toiseksi suurin järvi ja maanosan syvin järvi.
Tanganjikajärven pinta-ala on 32 000 km², pituus yli 670 kilometriä ja syvin kohta 1 471 metriä. Tanganjikajärvi on luonnonoloiltaan ja biologialtaan ainutlaatuinen. Sen arvioidaan olevan maailman toiseksi vanhin järvi Baikaljärven jälkeen.
Eurooppalaiset tutkimusmatkailijat Richard Francis Burton ja John Speke löysivät järven helmikuussa 1858 etsiessään Niilin alkulähdettä.
Järvi jakautuu neljän valtion alueelle: Burundin, Kongon demokraattisen tasavallan, Sambian ja Tansanian. Tanganjikajärvi on tärkeä vesireitti ja kalastusallas. Järven talouden piiriin kuuluu yli 20 miljoonaa ihmistä. Sillä toimii noin 40 000 kalastajaa ja vuotuinen kalansaalis on ollut 150 000 tonnin luokkaa.
Kalastajia Tanganjikajärvellä.
Tanganjikajärven kalakantoja ja kalastusta on tutkittu vuosina 1992–2001 FAO:n hankkeessa, jota oli toteuttamassa myös suomalaisia yliopistoja. Järven kalastus elättää suoraan tai välillisesti yli miljoona henkeä.
Järvessä elää kymmeniä endeemisiä kalalajeja, joista monia pidetään akvaariokaloina. Tällaiset kalat tarvitsevat erikoisakvaarion, koska niille pitää olla emäksistä ja kovaa vettä.
Aiheesta muualla

Kuvia tai muita tiedostoja aiheesta Tanganjikajärvi Wikimedia Commonsissa
Cohen, Andrew: The fate of Africa’s Lake Tanganyika lies in the balance The Conversation.  27.4.2017. Viitattu 17.10.2020. (englanniksi)
Lake Tanganyika – Tanzania, DR Congo, Burundi & Zambia African World Heritage. Viitattu 17.10.2020. (englanniksi)
Luettelo Yhdysvaltain avoimen tennisturnauksen naisten kaksinpelin voittajista

Yhdysvaltain avoin tennisturnaus on vuosittain järjestettävä tennisturnaus, joka pelataan kovapohjaisilla ulkokentillä USTA Billie Jean King National Tennis Centerissä, Flushing Meadows–Corona Parkissa, New Yorkissa, Yhdysvalloissa.
Teneriffansara

| Teneriffansara> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Sarakasvit Cyperaceae
Suku::  Sarat Carex
Laji::  perraudieriana
Kaksiosainen nimi
 Carex perraudieriana  Gay ex Bornm. 
Synonyymit
 Carex elata var. perraudieriana 
Katso myös
   Teneriffansara Wikispeciesissä   Teneriffansara Commonsissa 
Infobox OKVirheellinen NIMI-arvo: 
Teneriffansara (Carex perraudieriana) on sarakasvien (Cyperaceae) heimoon, sarojen (Carex) sukuun kuuluva kasvilaji. Se on Kanariansaarilla endeemisenä kasvava saralaji. Aiemmin sen luultiin kasvavan vain Teneriffalla, mutta nykyisin sitä kasvaa Teneriffan lisäksi myös La Gomeralla ja La Palmalla. Teneriffansara sisältyy Kanariansaarten uhanalaisten lajien luetteloon.
Teneriffansara voi kasvaa reilun metrin korkuiseksi. Sen lehdet ovat jopa 12 mm leveitä ja niissä on kaksi näkyvää suonta. Kukintona on useasta tähkästä muodostuva tähkistö, jonka kolmesta viiteen ylintä tähkää ovat hedekukallisia. Alemmat tähkät ovat nuokkuvia, 10–12 cm pitkiä ja niissä on sekä hede- että emikukkia.
Teneriffansaran tieteellisen nimen lajinimi (perraudieriana) viittaa ranskalaiseen luonnontieteilijään Henry René le Tourneux de la Perraudièreen.
Aiheesta muualla

Global Biodiversity Information Facility (GBIF): Carex perraudieriana (englanniksi)
Tanna (yhtye)

Tanna oli Pudasjärveltä kotoisin ollut yhtye, joka oli toiminnassa 1980-luvulla. Yhtyeen musiikki on hard rockia kotimaisin sanoituksin. Se oli lyhyen aikaa suosittu Pohjois-Suomessa. Ennen yhtyeen perustamista osa jäsenistä soitti pudasjärveläisessä IC Rock -yhtyeessä.
1990-luvulla yhtyeen keulahahmo Tapani "Tanna" Tikkanen julkaisi Tanna-nimellä sooloalbumin Eedenistä itään ja vuonna 2020 englanninkielisen albumin Storm in Paradise.
Vuonna 2023 Tanna, jälleen Tikkasen sooloyhtyeenä, palasi keikkalavoille ja julkaisi albumin Kohtalon tuulet sekä singlen Mayday. Single Alien julkaistiin 16.2.2024 ja luvassa on myöhemmin myös uusi albumi.
Kokoonpano

Tapani Tikkanen, kitara
Kari Kerosalo, basso
Petri Sankala, rummut
Ilkka Alapirtti, koskettimet
Daniel Segerlöv, kitara, tosin ei alkuperäisessä kokoonpanossa
Diskografia

LP Unelmien viidakossa (Euros records sin 1027 / 1986)
LP/C-kas Live (Bang trax Bangl 101 / 1986)
LP/C-kas Onnensoturi (Kräk krälp 41 / 1988)
CD/C-kas Eedenistä itään (Rainbow records cdsmx 651 / 1992)
CD Kohtalon tuulet (2023)
Aiheesta muualla

Tannan esitystuotanto Suomen äänitearkistossa (1901–1999)
Terrellin piirikunta (Texas)

Terrellin piirikunta (engl. Terrell County) on Yhdysvaltojen Texasin osavaltiossa sijaitseva piirikunta. Vuoden 2020 väestönlaskennassa sen asukasluku oli 760. Piirikunnan hallintokeskus ja väkiluvultaan suurin paikkakunta on Sandersonin väestönlaskennallinen alue. Piirikunta perustettiin vuonna 1905.
Aiheesta muualla

Kuvia tai muita tiedostoja aiheesta Terrellin piirikunta (Texas) Wikimedia Commonsissa
Tankojärvi

| Tankojärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kangasala, Orivesi
Koordinaatit:  61°31′37″N, 24°43′31″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pääskylänjoen valuma-alue (35.76)
Laskujoki:  oja Pitkäjärveen 
Järvinumero:  35.762.1.009
Mittaustietoja
Pinnankorkeus:  110,7 m  
Rantaviiva:  1,422 km  
Pinta-ala:  6,452 ha  
Saaria:  ei saaria 
 fiTankojärvi 
Tankojärvi  on Pirkanmaalla Kangasalan Vedentaustalla ja Oriveden Koveronkulmalla sijaitseva järvi.
Maantietoa

Järven pinta-ala on 6,5 hehtaaria ja se on 600 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 1,4 kilometriä ja sen rannat ovat metsämaata. Sen asutus muodostuu vain vapaa-ajan kolmesta asunnosta. Niille tulee tiet Vedentaustan suunnalta yhdystieltä 14020. Oriveden ja Kangasalan kuntaraja jakaa järven lähes puoliksi.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Pajulanjärven valuma-alueeseen (35.762) se kuuluu. Järven vedenpinnan korkeus on 110,7 metriä mpy. Siihen on johdettu kaksi lyhyttä metsäojaa ja sen laskuoja lähtee sen itäpäästä. Oja laskee 150 metrin päähän Pitkäjärveen.
Tetractenos

| Tetractenos |
| --- | --- |
 Kudospallokala (Tetractenos glaber)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Jäykkäleukakalat Tetraodontiformes
Heimo::  Pallokalat Tetraodontidae
Suku::  Tetractenos  Hardy, 1983 
Infobox OKNimi-testi OK: 
Tetractenos on pallokalojen suku, johon kuuluu ainakin kaksi lajia. Niitä tavataan Indopasifisella merialueella.
Ne ovat molemmat vaalean hiekanruskeita, selkäpuolelta tummemmanruskeiden pilkkujen peitossa. Tetractenos hamiltoni -lajin pilkut ovat pienemmät ja sen iho on nystermien peitossa; Tetractenos glaber -laji on sileämpi ja suuripilkkuisempi.
Lajit

Kudospallokala (Tetractenos glaber) (Fréminville, 1813)
Tetractenos hamiltoni (Richardson, 1846)
Tetraedriitti

| Tetraedriitti |
| --- | --- |
 Tetraedriitti
Luokka:  Mineraali
Kemialliset ominaisuudet
Kemiallinen kaava:  (Cu,Fe,Ag,Zn)12Sb4S13
Molekyylipaino:  1 643,31 gm
Fysikaaliset ominaisuudet
Väri:  Harmaa, oliivinväristä vivahdetta
Asu:  Hyvin kehittyneitä rakeita, rakeisia, tiiviitä kasaumia
Kidejärjestelmä:  Kuutiollinen
Kaksostus:  Kiteet joskus kaksostuneita
Lohkeavuus:  Ei ole
Murros:  Simpukkamainen
Kovuus Mohsin asteikolla:  3–4,5
Ominaispaino:  4,5–5,1
Optiset ominaisuudet
Viiru:  Musta tai ruskea
Läpinäkyvyys:  Läpinäkymätön, ohuet säikeet punertavia
Lähteet
  
Tetraedriitti on eräs falertsien ryhmän monista malmimineraaleista. Sitä esiintyy kupari- ja lyijypitoisissa juonissa sideriitin, lyijyhohteen ja sinkkivälkkeen kanssa. Ne ovat usein taloudellisesti tärkeitä ja voivat sisältää myös rautaa, hopeaa, sinkkiä, kultaa ja elohopeaa.
Tetraedriitin nimi tulee siitä, että sen kiteet ovat tetraedrin muotoisia.
Aiheesta muualla

Kuvia tai muita tiedostoja aiheesta Tetraedriitti Wikimedia Commonsissa
Lövön silta

| Lövön silta |
| --- | --- |
 Silta aprillinpäivänä 2011
Ylittää:  Lövön salmen
Sijainti:  Kemiönsaari, Dragsfjärd
Ylläpitäjä:  Liikennevirasto
Siltatyyppi:  Liittopalkkisilta
Pituus:  473 m
Leveys:  Hyötyleveys 8 m
Alituskorkeus:  19 m
Avattu liikenteelle:  Kesällä 2011
Koordinaatit:  59°59′05.5″N, 022°27′11.2″E
Lisää silta-artikkeleitaArkkitehtuurin teemasivulla
Lövön silta (ruots. Lövö bro) on Dragsfjärdin ja Kasnäsin väliselle yhdystielle 1830 Kemiönsaaren kuntaan, Dragsfjärdin Lövön ja Söljeholmenin saarten välille vuonna 2011 valmistunut 473 metriä pitkä, 7-aukkoinen liittopalkkisilta. Silta korvasi paikalla liikennöineen Lövön lossin. Silta avattiin yleisen liikenteen käyttöön 27.5.2011.
Sillan alitse kulkee 3,2 metrin kulkusyvyinen Biskopsö–Högsåran veneväylä. Sillan rakennustöiden ajan paikalla oli vesiliikenteelle kulkuaukko, jonka korkeus on 18 metriä ja leveys 80 metriä.
Valmiin sillan alituskorkeus väylän kohdalla on 19 metriä.
Liikenne

Noin 400–500 vakinaista asukasta asui Lövön lossiyhteyden takana. Lövön saaren asukkaiden lisäksi lossin kautta kulkivat muun muassa Kasnäsin, Vänön, Rosalan ja Högsåran asukkaat. Vakinaisten asukkaiden lisäksi lossiyhteyden takana oli yli 1 000 vapaa-ajan asuntoa. Tieliikennettä oli vuonna 2002 keskimäärin 400 ajoneuvoa vuorokaudessa ja kesällä 500 ajoneuvoa vuorokaudessa.
Sillan alitse kulkevalla vesiliikenneväylällä 62 prosenttia liikenteestä on huviveneitä, moottori- ja soutuveneitä ja 36 prosenttia purjeveneitä. Väylää käyttävät myös satunnaisesti laivaliikenne ja kalastusalukset. Vuoden 1998 kesällä tehdyssä viikon laskentaseurannassa väylällä kulki 962 venettä ja alusta.
Rakentaminen

Vuonna 2001 Tiehallinto teki Lövön lossipaikan kehittämisen yleissuunnitelman. Tiesuunnitelman laatiminen aloitettiin vuonna 2006.
Hankkeen urakoitsijana toimi Skanska ja urakkasumma on noin 7,8 miljoonaa euroa. Sillan teräsrakenneurakoitsijana on Rautaruukki, joka valmisti sillalle Suomen suurimmat siltalohkot. Koko rakennusalueen pituus on 1 125 metriä. Lokakuussa 2009 aloitettiin linjansiirtötyöt ja lossin siirtoa valmistelevat toimenpiteet. Kannen viisi teräslohkoa kuljetettiin paikalle merikuljetuksena ja nostettiin paikoilleen suurella merinosturilla. Yhden lohkon paino on 200 tonnia ja pituus noin 90 metriä. Lohkot asennettiin paikoilleen viikossa toukokuun 2010 aikana. Silta rakennettiin lossin kohdalle, ja eteläpuolisen rannan kalturi siirretään 40 metriä sivuun siltapaikalta.
Aiheesta muualla

Kuvia tai muita tiedostoja aiheesta Lövön silta Wikimedia Commonsissa
Manufacturing and installation of Lövö bridge (Rautaruukki Oyj:n YouTube-kanava RuukkiMoreWithMetals)  30.11.2010. YouTube. Viitattu 27.5.2011. (englanniksi)
Lupa myönnetty Lövön sillan rakentamiseen Kemiönsaaren kunnassa – Päätös nro 47/2009/3 (pdf)  12.10.2009. Länsi-Suomen ympäristölupavirasto. (ruotsiksi)
Lövön sillan rakennustyöt alkamassa  14.10.2009. Tiehallinto.[vanhentunut linkki]
Terrell Suggs

| Terrell Suggs |
| --- | --- |

Henkilötiedot
Syntynyt: 11. lokakuuta 1982 Minneapolis, Minnesota
Kansalaisuus:   Yhdysvallat
Amerikkalaisen jalkapallon pelaaja
Pituus:  191 cm
Paino:  118 kg
Pelipaikka:  tukimies
Seura
Pelinumero:  55
Seura:  Kansas City Chiefs
Sarja:  NFL
Pelaajaura
Aik. seurat:  Baltimore Ravens   Arizona Cardinals
NFL-varaus:  10. varaus, 2003 Baltimore Ravens
Pääsarjaura:  2003–
Terrell Raymonn Suggs (s. 11. lokakuuta 1982, Minneapolis, Minnesota) on yhdysvaltalainen amerikkalaisen jalkapallon pelaaja, pelipaikaltaan ulompi tukimies. Hän pelaa tällä hetkellä NFL-liigan Kansas City Chiefsissa.
NFL-ura

Baltimore Ravens varasi Arizonan valtionyliopistossa yliopistojalkapalloa pelanneen Suggsin vuoden 2003 NFL:n varaustilaisuudessa ensimmäisellä kierroksella, tilaisuuden 10. pelaajana. Suggsista on kehittynyt tärkeä palanen Ravensin pelätyssä puolustuksessa, yhdessä Ray Lewisin ja Ed Reedin kanssa.
Suggs loukkasi akillesjänteensä keväällä 2012 pelatessaan koripalloa. Vamman pelätään pitävän hänet sivussa koko kauden 2012, joskin Suggs itse on sanonut olevansa kunnossa marraskuuhun mennessä.
Keväällä 2019 Suggs siirtyi yksivuotisella sopimuksella Arizona Cardinalsiin. Suggs aloitti kauden vahvasti, mutta alkoi menettää peliaikaa nuoremmille pelaajille runkosarjan loppupuolella. Cardinals ja Suggs purkivat pelaajasopimuksen yhteisymmärryksessä ja Suggs asetettiin vapaiden pelaajien waiver-listalle, josta Kansas City Chiefs poimi hänet kokoonpanoonsa.
Luettelo Yhdysvaltain avoimen tennisturnauksen sekanelinpelin voittajista

Yhdysvaltain avoin tennisturnaus on vuosittain järjestettävä tennisturnaus, joka pelataan kovapohjaisilla ulkokentillä USTA Billie Jean King National Tennis Centerissä, Flushing Meadows–Corona Parkissa, New Yorkissa, Yhdysvalloissa.
Jerry Douglas

Jerry Douglas
Jerry Douglas (s. 28. toukokuuta 1956 Ohio) on yhdysvaltalainen dobronsoittaja ja lukeutuu maailman kuuluisimpiin soittimensa taitajiin. Hänet tunnetaan parhaiten bluegrass -levytyksistään alan muiden merkittävien muusikoiden kanssa, kuten Béla Fleck, Tony Rice ja Alison Krauss. Douglas on julkaissut monia sooloalbumeja, ja hänen soittoaan kuulee yli 750 levyllä. Hän on saanut 12 Grammy-palkintoa tunnustukseksi taidoistaan.
Levytyksiä > Soololevyjä

Fluxology 1979
Fluxedo 1982
Under the Wire 1986
Changing Channels 1987
Everything Is Going To Work Out Fine 1987
Plant Early 1989
Slide Rule 1992
Restless On the Farm 1998
Lookout for Hope 2002
The Best Kept Secret 2005
Levytyksiä > Sessiosoittajana

J.D. Crowe & the New South 1975 as J.D. Crowe & the New South
Holiday In Japan 1975 as J.D. Crowe & the New South
New South Live 1975 as J.D. Crowe & the New South
Boone Creek 1977 as Boone Creek
One Way Track 1977 as Boone Creek
That Down Home Feeling 1977 as Buck White & Down Home Folks
Buck and Family Live 1979 as Buck White & Down Home Folks
More Pretty Girls Than One 1979 as Buck White & Down Home Folks
Bluegrass Album Vol.3: California Connection 1983 as as Bluegrass Album Band
Snakes Alive 1984 as Dreadful Snakes
Bluegrass Album Vol.4 1985 as Bluegrass Album Band
Bluegrass Album Vol.5: Sweet Sunny South 1989 as Bluegrass Album Band
Telluride Sessions 1989 as Strength In Numbers
Skip, Hop & Wobble 1993 as Barenberg, Douglas & Meyer
Bluegrass Album Vol.6: Bluegrass Instrumentals 1996 as Bluegrass Album Band
Bourbon & Rosewater 1996 as Douglas, Meyer, Bhatt
Yonder 1996 with Peter Rowan
Levytyksiä > Alison Krauss and Union Station -yhtyeen kanssa

New Favorite 2001
Live 2002
Lonely Runs Both Ways 2004
Palkinnot > Grammy-palkinnot

1983 Best Country Instrumental Performance - "Fireball" - with The Country Gentlemen
1994 Best Bluegrass Album - "The Great Dobro Sessions"
2001 Best Country Instrumental Performance - "Foggy Mountain Breakdown" with Earl Scruggs
2001 Album of the Year - "Oh Brother, Where Art Thou?" - eri esittäjiä
2001 Best Country Performance by a Duo or Group - "The Lucky One"- Alison Krauss + Union Station
2001 Best Bluegrass Album - "New Favorite" - Alison Krauss + Union Station
2003 Best Country Instrumental Performance - "Cluck Old Hen" - Alison Krauss + Union Station
2003 Best Bluegrass Album - "LIVE" - Alison Krauss + Union Station
2004 Best Country Instrumental Performance - "Earl's Breakdown" - Nitty Gritty Dirt Band Featuring Earl Scruggs, Randy Scruggs, Vassar Clements & Jerry Douglas
2006 Best Country Performance By A Duo Or Group With Vocal - "Restless" - Alison Krauss and Union Station
2006 Best Country Instrumental Performance - "Unionhouse Branch" - Alison Krauss and Union Station
2006 Best Country Album - "Lonely Runs Both Ways" - Alison Krauss and Union Station
Palkinnot > CMA -palkinnot

2002 Musician of the Year
2005 Musician of the Year